इस फोन में डुअल सिम सपोर्ट, एंड्रॉयड ओरियो 8.0, 6.2 इंच की 1080x2246 पिक्सल वाली फुल एचडी प्लस डिस्प्ले, क्वॉलकॉम का स्नैपड्रैगन 845 प्रोसेसर, ग्राफिक्स के लिए एड्रेनो 630 जीपीयू, 8 जीबी तक रैम और 256 जीबी तक स्टोरेज मिलेगी। कैमरे की बात करें तो आसुस जेनफोन 5जेड में डुअल रियर कैमरा है जिसमें एक कैमरा 12 मेगापिक्सल का और दूसरा 8 मेगापिक्सल का है। वहीं फ्रंट कैमरा 8 मेगापिक्सल का है जिसका अपर्चर f/2.0 है। फ्रंट कैमरे के साथ फेस अनलॉक फीचर मिलेगा। कैमरे से 4के वीडियो भी कैप्चर कर सकेंगे। साथ ही कम रौशनी में भी शानदार फोटो क्लिक किए जा सकेंगे। दोनों कैमरे आर्टिफिशियल इंटेलिजेंस सपोर्ट वाले होंगे।